Nokia wil Apple aanvat | Nuus24
Nokia wil Apple aanvat
Nokia: 4 000 binnekort hul werk kwyt
Helsinki – Marko Ahtisaari, die selfoonmaatskappy Nokia se ontwerphoof, is hard aan die werk aan 'n nuwe tabletrekenaar vir dié maatskappy. Ahtisaari spandeer sowat 'n derde van sy tyd aan werk vir dié raakskermtoestel, het hy in 'n onderhoud met die Finse tydskrif Kauppalehti Optio gesê."Ons werk daaraan," het hy gesê.Stephen Elop, uitvoerende hoof van Nokia, het vroeër gesê die raakskermmark is interessant vir die maatskappy, maar hy het ook benadruk dat hy 'n ander benadering sal volg as die talle maatskappye wat ook deesdae met Apple se gewilde iPad meeding."Ons kyk steeds met groot belangstelling na die raakskermmark, maar het geen spesifieke aankondigings gemaak nie," het 'n woordvoerder van die maatskappy Donderdag gesê.Nokia sal na verwagting later vanjaar 'n tabletrekenaar bekendstel wat met Microsoft se Windows 8-bedryfstelsel werk.– Volg Nuus24 op Twitter.
Lees meer oor: apple | nokia | ipad | tabletrekenaars VOLGENDE OP NUUS24X